**Ministru kabineta rīkojuma projekta „Grozījumi Ministru kabineta 2016.gada 3.maija rīkojumā Nr. 275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums |

|  |  |
| --- | --- |
|  |  |

Ministru kabineta 2009.gada 7.aprīļa noteikumu Nr.300 "Ministru kabineta kārtības rullis" 43.punkts  |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | M.Kučinska vadītā valdība tika apstiprināta š.g.11.februārī. Savukārt ar Ministru kabineta 2016. gada 3.maija rīkojumu Nr.275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” (turpmāk – MK rīkojums Nr.275) tika apstiprināts Valdības rīcības plāns (turpmāk - VRP), kurā iekļauti skaidri formulēti ministriju veicamie pasākumi valdības izvirzīto attīstības mērķu sasniegšanai, kā arī Ministru kabineta prioritārie rīcības virzieni tautsaimniecības attīstībai.Atbilstoši MK rīkojumam Nr.275 visas ministrijas līdz š.g. 1.septembrim sagatavoja pārskatu par VRP un valdības definēto prioritāro rīcības virzienu tautsaimniecības attīstībai izpildi. Pārresoru koordinācijas centrs apkopoja saņemto informāciju un iesniedza to Ministru prezidentam. Ministru prezidents izlēma organizēt sarunas ar visiem nozaru ministriem, lai personīgi izvērtētu katras ministrijas paveikto, vienotos par valdības uzsākto reformu izpildes procesu, kā arī identificētu jomas un jautājumus, kuru sekmīgai īstenošanai ir nepieciešama aktīva ministriju sadarbība. Šīs aptuveni mēnesi garās sarunas noslēdzās š.g. 14.oktobrī.Ņemot vērā Ministru prezidenta un ministru sarunu rezultātus, kā arī Ministru kabineta 2009.gada 7.aprīļa noteikumu Nr.300 "Ministru kabineta kārtības rullis" 43.punktā minēto, ka pēc Ministru prezidenta ierosinājuma var tikt veiktas izmaiņas valdības rīcības plānā, ir sagatavots Ministru kabineta rīkojuma projekts “Grozījumi Ministru kabineta 2016. gada 3.maija rīkojumā Nr. 275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai””, kas precizē atsevišķu VRP pasākumu izpildes termiņus.Būtiskākās izmaiņas attiecas uz VRP pasākumu izpildes termiņiem veselības aprūpes un izglītības un zinātnes un ekonomikas jomās. Š.g. 11.oktobrī valdība vienojās par tālāku veselības aprūpes finansēšanas modeļa ieviešanu, kas paredz valsts nodrošinātu obligātu universālo veselības apdrošināšanu, šim nolūkam paredzot arī būtisku Veselības ministrijas budžeta pieaugumu. Līdz ar to ir nepieciešams precizēt atsevišķus Veselības ministrijas VRP pasākumu izpildes termiņus, lai nodrošinātu, ka veselības nozares reformas ietvaros paredzētie pasākumi ir savstarpēji saskaņoti, plānveidīgi, kā arī vispusīgi izvērtēti.Savukārt ar Izglītības un zinātnes ministriju, kura turpina apjomīgas izglītības sistēmas reformas, panākta vienošanās par turpmāko rīcību un sasniedzamajiem mērķiem skolu tīkla organizācijā, kā arī izglītības kvalitātes paaugstināšanā, attiecīgi precizējot VRP pasākumu izpildes termiņus.Ņemot vērā notikušās izmaiņas Ekonomikas ministrijas kompetences jautājumu virzībā, tai skaitā, saskaņošanas procesu ar Eiropas Komisiju, tiek grozīti termiņi vairākiem VRP pasākumiem enerģētikas jomā, kas ir vērsti uz atjaunojamo energoresursu atbalsta politikas izmaiņām, kā arī energoefektivitātes palielināšanu. Papildus tam ir nepieciešams precizēt arī VRP pasākuma, kas attiecas uz būvniecības politikas plānošanu vidējā termiņā, formulējumu, darbības rezultātu un izpildes termiņu. VRP uzdevumam par Dzīvojamo telpu īres likumprojekta izstrādi tiek pagarināts termiņš, jo uzdevuma izpildei tiks piedāvāti no sākotnējiem priekšlikumiem atšķirīgi risinājumi, kas prasa kvalitatīvu diskusiju ar ieinteresētajām pusēm.Atbilstoši Ministru prezidenta un ministru sarunās nolemtajam tiek precizēti arī divu Satiksmes ministrijas un viena Finanšu ministrijas, Iekšlietu ministrijas, Tieslietu ministrijas un Valsts kancelejas VRP pasākumu izpildes termiņi. |
|  3. | Projekta izstrādē iesaistītās institūcijas | Ekonomikas ministrija, Finanšu ministrija, Iekšlietu ministrija, Izglītības un zinātnes ministrija, Satiksmes ministrija, Tieslietu ministrija, Veselības ministrija, Valsts kanceleja, Pārresoru koordinācijas centrs  |
|  4. |  Cita informācija | Ministru kabineta rīkojuma projekta „ Grozījumi Ministru kabineta 2016. gada 3.maija rīkojumā Nr. 275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai”” īstenošana tiks nodrošināta iestādēm piešķirto valsts budžeta līdzekļu ietvaros. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts tiešās pārvaldes iestādes, kā arī padotības iestādes, kas īstenos VRP pasākumus.Visa sabiedrība, jo VRP ietvaros īstenojamie pasākumi ietekmēs ikvienu Latvijas iedzīvotāju. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav |

*Anotācijas III, IV, V, VI un VII sadaļa – projekts šīs jomas neskar*

Ministru prezidents M.Kučinskis

Vīza:

Pārresoru koordinācijas centra vadītājs P.Vilks

2016.10.28. 12:36

657

I.Žemaite-Dziceviča, 67082972

irina.zemaite@pkc.mk.gov.lv